Iż-żewġ kantanti popolari Claudia Faniello u Errol Sammut, il-lead singer tal-band Airport Impressions għalqu sentejn joħorġu flimkien. Fuq il-profil tagħha ta’ Facebook, Claudia qalet li s-Sibt li għadda kien wieħed speċjali għaliha. Kuntenta b’dan l-anniversarju, Claudia semmiet kif flimkien ma’ Errol kienet se tkanta żewġ kanzunetti mir-rock opera Ġensna. “Se nkun qiegħda fuq il-palk mhux biss ma’ mużiċist inkredibbli, iżda wkoll ma’ Errol, il-maħbub tiegħi. Illum se nagħlqu sentejn mill-isbaħ flimkien… sentejn ta’ mħabba, mużika u avventuri.. Happy anniversary B…,” kitbet Claudia x’aktarx b’referenza għal xi kelma li ssejjaħlu biha minflok b’ismu. Waqt li rringrazzjatugħas-sorpriża mhux mistennija li ta, hija temmet tgħid li xi ħaġa tajba għamlet biex jistħoqqilha din il-barka kollha!